Ab tak "The 100" mein...
Nightblood.
Luna kay paas hai. Aur humein is hi wajah se usay dhoondna hoga.
Agar uski Alie 2 tak rasaai hai...
Tou woh humein bata sakti hai ke Alie 1 ko kaisay rokna hai.
-Hum tumharay sath nahi chal rahay. -Isko yaad aagaya hai
ke Alie nay khud ko Ark kay markazi hissay mein download kiya tha.
Agar us mein ab tak code maujood hai tou humein dousra raasta mil sakta hai.
Skaikru, maut kay farishtay hotay hain.
Hum tumhein aik mehfuz raasta kyun dain?
Lincoln nay humein bheja hai.
Luna.
Yehi woh Flame hai jis mein tamaam commander ki arwaah hain.
Kya tum isay qubool kar kay agli commander bano gi?
Nahi.
Roshniyoun kay Shehar ko aabaad karnay ka waqt aagaya hai.
Ab mazeed jung larnay ki zarurat nahi hai.
Hum dounon ye baat jaantay hain ke main kisi haal mein isay nahi niglunga.
Tumhein jung mein hi mujhe maar dena chahiye tha.
Ye bahadur hai. Agar yahan se baahar nikalna hai tou humein iski zarurat hogi.
Meri baat suno!
Jaha ki fauj kay tamaam sipaahiyoun nay chip nigal rakhi hai.
Iska matlab woh us waqt tak nahi rukengay
jab tak ya tou hum unka saath dein ya humein maut aajaye.
Indra, mujhe aazaad karnay ki zarurat nahi hai.
Un Skaikru kay logon ka mansooba acha hai.
Bhaagna koyi mansooba bandi nahi hoti.
Isay bhaagna nahi balkeh jaan bachaana kehtay hain.
Kab tak bhaagtay raho gay?
Hum is khatray ka kabhi na kabhi shikaar ban jayengay.
Ye larka theek keh raha hai.
Hum bahar jaa kar ikhatta hon gay takeh aur mazboot hon.
-Ye jung ki munasib hikmat-e-amli hai. -Meray paas aik behtar mansooba hai.
Unkay rehnuma Jaha ka qatal karnay ka.
Main aisay mansoobay ki himayat karta hun.
Lekin badqismati se woh unka rehnuma nahi hai.
Baqiyon ki tarah usay bhi qaabu mein kiya huwa hai us cheez nay...
Kis cheez nay?
Kuch bhi nahi.
Kher, choro, bhool jao.
John, aisi soorat-e-haal mein...
Key nigalnay keliye kaun amaada hai?
Hum mein se koyi bhi Key nahi niglay ga.
Iska ye haal hum nay nahi kiya hai.
In mein se dhoondo kis ki zanjeer khooli huwi hai.
Acha chalo ab baat suno.
In chaabiyon ko uthao. Woh imdaadi fauj talab kar legi.
Tum bol rahay thay ke Jaha ko qaabu mein kiya huwa hai.
Mujhe batao tum kya jaantay ho.
Hoshiyaari is mein hai ke humein surang kay zariye bhaag jaana chahiye
is se pehlay ke Alie kay bhejay huwe tolay aajayein.
Agar tumharay paas koyi kaam ki maalumaat hai...
Humaray paas is sab keliye waqt nahi hai. Chalo batao mujhe.
Jaha ka backpack eham hai.
-Kya hai us mein? -Uskay zariye AI kaam karti hai.
Aur agar hum usko tabah kar dein tou phir hum us AI ko bhi khatam kar paayengay.
Mujhe pata hai woh kahan hai.
Pakray jaanay se pehlay main nay dekha tha ke unho nay mandir mein usay rakha tha.
Unko tawaqah hogi ke hum bhaagengay.
Hum is baat se faida utha saktay hain.
AI unkay peechay jaayegi jo bhaag rahay hongay
aur us doraan hum backback tabah karnay jaayengay.
Hum jaayengay?
Main ye kaam akaila nahi kar sakta hun.
Kya tum apnay logon ko bachaana chahti ho ya nahi?
Jao. Abhi.
Inhein raasta dikhao.
Chalo, bhaago.
Tumhein kis baat ka intezaar hai?
Un kay peechay buray log lag jayengay na?
Main apni qismat tum dounon kay sath aazmaana chahta hun.
Tumharay waalid ko tum par bohat fakhar hoga.
Tou kya laahe amal hai?
Bohat dehaan se rehna hai.
Mujhe maaf karna.
Mujhe unkay mansoobay ka andaaza nahi huwa tha.
Koyi baat nahi.
Tum nay achi tarah khidmat ki hai.
Ab tum ghar par aagaye ho.
Aur uskay elaawa ab hum sabko yahan muntaqil kar rahay hain.
Abhi hee shuru kay qaidi yahan muntaqil horahay hain.
Is amal mein itna ziada waqt tou nahi laga na?
Mujhe ab samajh aagaya hai.
Woh backpack tabah karnay jaa rahay hain.
Phir hum is hijrat mein taakheer kar letay hain.
Uski koyi zarurat nahi hai.
Taqreeban mukamal hi hogaya hai.
Hum Emori ka sahaara phir le lengay.
Emori, tum yahaan apnay nuqs theek kar sakti ho.
Agar koyi nuqs hotay tou hi theek kar paati na.
Main tumharay kis kaam aasakti hun, Alie?
Tumhara dost John Murphy waapis se mandir ki taraf barh raha hai
nuqsaan pohanchaanay ki niyat se.
Main chaahti hun tum usay roknay mein meri madad karo.
Meri jis jagah bhi nazar pari thi wahan machhli ki khaal thi.
Aur daant paray huwe thay. Aur khoon tha.
Mujhe pata tha ke agar unki nazar mujh pe par gai tou agli baari meri hogi.
Is liye main wahan sataah par tairti rahi intezaar kartay huwe
aur dua maangtay huwe ke woh wahan se chalay jaayein.
-Lekin woh wahan se nahi gaye. -Woh aagai hai.
Shayad us nay apna iraada badal liya hai.
Akhir kaar main nay zindagi ya maut ka faisla kiya.
Aaj raat kashtiyaan aajayengi.
-Phir tum log humesha keliye chalay jaana. -Luna, humein baat samjhaanay do.
-Main mana kar chuki hun. -Nahi, tumhein ye jaanna hoga.
Wahan koyi aisi cheez maujood hai jis se hum sab barbaad hojayengay.
Woh jo kuch bhi hai, yahan tak nahi pohanch saktay.
Woh apnay daanton ko peesta mujhe dekh raha tha.
Mujhe tum se baat karni hai.
Ye ishaara meray liye hai.
Gehraai mein se koyi bari si cheez ubhartay huwe nikli thi.
Aik bara sa haiwaan...
Tumhein shayad iski waapis zarurat hogi.
Shukriya.
Aur meri talwaar kahan hai?
Tumharay hathiyaar kashti par maujood hongay.
Azeem Luna kay baaray mein itna kuch samjha aata hai
ke woh zarurat mandon ko bachaati hai.
Tum bachaao nahi chahti ho.
Tum chahti ho ke koyi jung mein tumhara sath day.
Bilkul sahi kaha. Hum aik jung lar rahay hain.
Luna, tum is baat ko nazar andaaz nahi kar sakti ho.
Lincoln bhi yehi chahta ke tum humari madad karo.
Aik Commander ban kar?
Mujhe aisa nahi lagta.
Lincoln ko humaray qawaaid o zawabit maalum thay.
Hum unhein panah detay hain jo ab larna nahi chahtay.
Jo ab qatal karna nahi chahtay.
Khud ko dekho.
Tum sirf larna hi jaanti ho.
Tum sirf maarna jaanti ho.
Lincoln aisi guzaarish liye yahan kabhi bhi nahi aata.
Main zindagi bhar keliye uski maqrooz hun.
Mujhe yaqeen nahi aata Alie kay paas itni awaam hogai hai.
Tumhein ye jhoond dikhai day raha hai? Ye aik imaarat hai.
Lekin ye sab jo hain woh logon kay dimagh hain.
Ye jagah un se bhari pari hai. Hazaaron ki tadaad mein hain.
Usnay Polis par bhi qabza kar liya hai.
Alie ki fauj barhhti jaa rahi hai.
Hum andar jaanay mein jitni dair karengay uski taaqat utni barhhti jayegi.
Tum andar jaanay ka soch rahi ho? Nahi, Raven. Humara laahe amal...
Humesha ki tarah Clarke ka intezar karna hai na.
Lekin kya pata ye hum khud anjaam day sakein?
Humaray paas Becca kay dousray raastay ka password hai.
Main bhi saath mein hun.
Tum nay kaha tha jis lamhay hum password istemal karengay, Alie ko khabar hojayegi.
Haan shayad usay pata chal jayega.
Iska matlab humaray paas sirf aik moqah hai.
Kya is kitaab mein koyi aisa qaatilaana code hai
jo tum nay mujhe bataaya na ho?
Phir hum mansoobay par hi amal karengay.
Clarke ja kar Luna ko Flame degi.
Us Flame mein maujood AI jo hai woh Luna ko qaatilaana code degi.
Hum apnay aik moqay ka faida utha kar us code ko yahan daakhil karengay
aur bas phir kaam tamaam hojayega.
Mujhe ye muhawara nahi pasand hai.
Shabaash.
Bas naqsha taiyaar kartay hain. Tumhein aur kya dikh raha hai?
Humari jagah mehfuz hai. Bryan aur Miller nigraani kar rahay hain.
Yahan kaisay maamlaat hain?
Achay nahi chal rahay na?
Thora sa waqfa le lo.
Junoob mein maujood airlock ko mehfuz karnay mein meri madad kar do.
Chalay jao. Mujh par bharosa nahi hai tou ye kitaab apnay sath le jao.
Tumhein Becca ka password yaad hai.
Phir tou shayad tumhein mujh par bharosa karna hi parega.
Mujhe uski fikar horahi hai.
-Woh dou dinon se kaam par lagi huwi hai. -Tumhara bhi yehi haal hai.
Haan, lekin main khud ko sambhaalnay ki koshish tou kar raha hun,
Sach keh raha hun.
Alie kay code ko dekh kar, mujhe physics kay aam ehkaamaat dikhtay hain
aur uski kaarkirdagi behtar karnay ka nizaam hai.
Raven ko Roshniyoun ka Shehar dikhta hai.
Uskay liye woh sirf code nahi balkeh haqeeqat hai.
Kya hum airlock kay paas nahi jaa rahay?
Usko pehlay hi band kar diya hai.
-Kya tum theek ho? -Haan, main theek hun.
Main bas ye soch rahi thi...
ke dou dinoun se kisi nay humein maarnay ki koshish nahi ki.
-Par aisa khatam thori hoga. -Mujhe pata hai.
Lekin kya ab hum is khof mein bethay rahengay
ke hum par kabhi bhi humla ho sakta hai?
Humaray paas aur koi raasta bhi nahin hai.
Shayad hai.
Tum jo thi, wohi ho na?
Tum par tou masnooi zahanat ka asar nahi huwa hai na?
Main waisi hi hun, jaisi pehlay thi.
Zabardast.
Uff, meray Khudaaya.
-Shukriya. -Koyi baat nahi.
Kya us shark ka waqiya tumharay sath waaqai mein huwa tha?
Thori bohat had tak huwa tha.
Main jab bhi sunaati hun tou kahani behtar ban jaati hai.
Kya tumhara taaluq waqai mein khila se hai?
Haan.
Main tou kabhi is rig se bahar bhi nahi gai hun.
Sahi bataun tou ye achi baat hai.
Mera naam Jasper hai.
-Mera naam Shay hai. -Tum se mil kar khushi huwi.
Jasper waqai mein muskura raha hai.
Clarke. Jaanay bhi do is baat ko.
Hum baghair kaam huwe nahi jaa saktay.
Humaray paas aur koi raasta nahin hai.
Shayad hai.
Tum kis baaray mein baat kar rahi ho?
Main bol rahi hun ke us se baghair puchay ye us kay dimagh mein ghusa detay hain.
Aisa hargiz nahi kar saktay, Clarke. Ye Emerson jesi soorat-e-haal nahi hai.
Woh humein maarnay ki koshish kar raha tha.
-Tumhein lagta hai main nahi jaanti thi? -Clarke, aisa karnay ki zarurat nahi hai.
Hum jung larnay kay baad waapis Arkadia jaa saktay hain.
-Hum hathiyaar utha lengay. -Kis se larengay?
Woh fauj humaray logon par mubni hai.
Tumhari tarah mujhe bhi yehi tareeqa pasand nahin.
Lekin agar Raven theek keh rahi hai aur is mein maujood code Alie ko rok sakta...
Mujhe koyi behtar mansooba batao.
Hum yaheen rukengay.
Sirf is tarah tumhein uskay sath akailay rehnay ka mauqa mil sakega.
Alie bhi logon ko mauqa deti hai.
Hum nay Luna ko mauqa diya tha.
Us nay inkaar kar diya.
Mujhe... Mujhe ab waapis jaana chahiye.
Nahi. Hargiz nahi. Kuch dair keliye haqeeqat ko intezar karaaya ja sakta hai.
Mujhe itnay arsay se aisa mehsus nahi huwa.
Khush ho?
Haan.
Aur mehfuz bhi mehsus kar rahi hun.
Shuker hai tum milay. Chalo jaldi aao, mujhe kuch zaruri mila hai.
Woh bilkul yahan maujood hai.
-Woh kya cheez hai? -In hifazati iqdaamaat ko dekho.
Alie kay pooray code mein sab se sakht iqdaam is taraf hain.
-Firewall? -Aik qilay ki tarah mehfuz hai.
Woh isay Citadel kehti hai.
Is se pooray shehar ki nigraani hoti hai.
Isay paani se alag kiya huwa hai jaisay ke koyi khaai ho...
Araam se batao ke kya samjha rahi ho?
Main keh rahi hun ke woh kuch chhupa rahi hai.
-Nahi. -Monty.
-Nahi. -Becca kay password kay zariye,
-main code ko tabdeel kar sakti hun. -Hum is par behas kar chukay hain.
Hum uska bahar se hi naqsha banayengay. Hum andar nahi jaayengay.
Hum andar jaaye baghair nahi pata laga saktay ke woh kya chhupa rahi hai.
Jab dousray waapis aajayengay tou unhein bhi bata kar sath faisla karengay.
Aur agar baaqi sab waapis nahi aaye?
Woh waapis zarur aayengay.
Aur woh aik supercomputer sath mein laayengay jo iskay liye bana hai.
Tum apnay kaam mein behtareen hogi, Raven,
lekin tum aik AI tou nahi ho na.
Mujhe is baat se nafrat hai.
Mujhe pata hai.
Thori dair sojao gi tou behtar mehsus karo gi.
Main naqsha banati rehti hun, kya pata uski koyi aur kamzori bhi ho.
Chalo sath mil kar kaam kartay hain.
Mera waada hai ke main tumhara waqt barbaad nahi karunga.
Main bas tumharay sath maujood hunga.
Khayaal rakhna ke tum khud na phans jao. Hum bachon ka shikaar nahi kartay.
Ye zaruri hai ke hum sab sath mein mil kar kaam karein.
Khila se aanay waali larki tum se baat karna chahti hai.
Waisay maanna parega ke woh datti rehti hai.
Aaj keliye sabaq pura huwa.
Jaao machhli kay jaal taiyaar karnay mein Derrick ki madad karo.
Kya ye bachay yaheen paida huwe thay?
In mein se kuch huwe thay.
Ziada tar jung se aaye huwe yateem bachay thay.
Ya us aqeeday se bhaag kar aagaye jis par yaqeen nahi rakhtay thay.
Jaisay ke tum intikhaabi jalsay se bhaag aai thi.
Titus nay meray baaray mein tumhein kya bataaya hai?
Ke tum buzdil thi.
Khaandaan se ghadaari ki thi tum nay.
Haan, Titus aisi hi baatein karta hai.
Lexa ki maut uskay liye afsos naak hogi.
Woh usay sab se ziada pasand karta tha.
Tumhein Lexa ki parwa thi.
Haan.
Lexa bohat khaas thi.
Woh aman o ittehaad ki taraf kaam kar rahi thi.
Khoon ka badla khoon nahi hona chahiye.
Jo usnay shuru kiya tum usay mukamal kar sakti ho.
Yahan bhi aman maujood hai.
Luna, ye Flame tumhara paidaaishi haq hai.
Baraaye meharbaani isko nigal lo.
Sirf tum hi humein bacha sakti ho.
Jaan bachaanay kay chakar mein kitni aur jaanein jaayengi?
Kuch log is laaiq hotay hain ke unka qatal kiya jaaye.
Main nahin maanti.
Jaag utho.
Main intikhaabi jalsay se haarnay kay darr ki wajah se nahi bhaagi thi.
Main isliye bhaagi thi kyunke mujhe pata tha ke main jeet jaaungi.
Tumhein shukar adaa karna chahiye, Clarke.
Jab mujhe pehlay marhalay mein zabardasti apnay bhai ka qatal karna para tha
tou aglay marhalay mein mera muqaabla Lexa kay sath tha.
Kya tumhein nahi lagta qismat is tarah mazaaq karti hai?
Tumhein ye jaatay waqt mil jaayega.
Yaad rakhna, unko maarnay keliye goli mat chalaana.
Humein unki zarurat hai.
Tumharay maabood nay tumhein chhora kyun?
Mujhe nahi pata.
Lekin jab main us se phir se milungi tou zarur puchungi.
Kya tumhein yaqeen hai ke woh flame mein hai?
Haan.
Aur agar meri maalumaat sahi hai
tou uskay muttabiq iskay zariye sab kay dimaagh aik saath jur jaatay hain
jiski shuruwaat meray maabood nay ki thi.
Nahi, usay mat maarna.
Woh jaantay hain ke hum yahaan hain. Darwaaza band kar do.
Main ye hathiyaar ikhata karta hun. Humein inki zarurat paregi.
Woh is Pod ko tawaanai faraham kar rahay hain.
Aur us khufiya raastay ka kiya karna hai?
Usko ab tak khabar hojayegi. Main usay taala laga deta hun.
Nahi, aisa mat karna.
Us nay humein aatay huwe nahi dekha.
Aur uskay elawa, woh humaray bhaagnay mein kaam aayega.
Tumhara shukriya, Titus.
John.
Ye aik nuclear tawaanai ka cell hai, John.
Iska asar pooray shehar par hojayega.
Tou phir hum isay kaisay tabah karein?
Ehtiyaat se.
-Jasper kahan hai? -Apni nai saheli ko alvida kar raha hai.
Maaf karna, captain. Tumhein inhein waapis lay kar jaana hai.
Ye tum logon ka samaan hai.
Dousri taraf pohanchnay kay baad hathiyaar mil jaayengay.
Chalo ab andar jao.
Flame kahan hai?
Yaad rakhna, Clarke.
Khud ki marzi hoti hai fasaad kay raastay par chalna.
Ye yahan maujood hai.
Jab faisla larnay ya marnay kay beech karna ho
tou phir kisi ki marzi nahi chalti.
Unho nay Flame apnay paas rakh li. Woh humein qaid kar rahay hain.
Aray!
Ye kya harkat hai?
Luna kay sipaahi us par hi humla kar rahay hain.
Alie yahan aa chuki hai.
Tum chaho tou yahan phir se aa saktay ho.
Mujhe kisi wajah se lag raha hai ke ye itni aasaan baat nahi hai.
Aur waisay yahan acha mehsus horaha hai.
Mujhse tou yahan sab bighar jaayega.
Shay, bhaago ke is se pehlay...
Woh yahan aachuki hai.
Isko meri maujoodgi ka ilm hai.
Jao. Apni qom ko bolna ke woh chip ko mat niglein!
Woh larki dousron ko khabardaar na karay.
Jao, foran se bhaago!
Nahi.
Usay akaila chhor do!
Tum kya kar rahay ho?
Derrick.
-Tum aisa kyun kar rahay ho? -Main tumhein maar daalunga! Mat karo!
Uskay sath aisa mat karo! Nahi!
Alie is jagah ko dhoondnay mein kaisay kamiyab huwi?
Niylah ki taraf aik drone aaya tha.
Us nay Flame dhoondnay keliye humara peecha kiya hoga
aur ab woh uskay qabzay mein hai.
Aisa mat karo! Ruk jao!
Is Key ko nigal jaao aur phir kuch nahi hoga tumharay sath.
Tumhein kya hogaya hai?
Ye hosh mein nahin hai.
Aur iski wajah iskay hath mein maujood chip hai.
Jasper humaray amal mein rukawat laa raha hai.
Usko Key khilaani hi paregi.
Phir se dohrao.
Woh Luna kay andar us AI ko ghusa degi.
Usko Flame pehlay nigalna hoga.
Agar Luna ko AI se milnay se pehlay Key khila di jayegi
tou Alie ko sab pata chal jayega.
Hum usay kabhi nahi rok sakengay.
Hum aisa honay nahi day saktay hain.
Suno!
Mujhe maaf karna, Luna.
Mujhse ab bardaasht nahi hota.
Agar tum ruk jao gay, tou main Key nigalnay keliye taiyaar hun.
Main taiyaar hun.
Theek hai.
Derrick.
Tumhein sirf ye Key hi tou nigalni hai.
Jaldi karo. Ye darwaaza ziada dair tak salamat nahi bachega.
Phir tum khud bhi hathiyaar utha lo.
Tum sab yahan andar maaray jao gay, John.
Jaldi karo, Thelonious.
Abhi tak hijrat mukamal nahi huwi hai.
Hum abhi tak soorang ka daakhli raasta talaash kar rahay hain.
Jab sipaahi darwaaza tor dengay tou main waheen maujood hunga.
Achi baat hai.
John Murphy aur Claire Griffin saath thay
jab unho nay dousri AI ko aakhri Commander mein se nikaala tha.
Agar us se Luna mein woh nahi ghusaya gaya tou humein woh salamat chahiye hoga.
Main tumhein barbaad karnay aarahi hun.
Password ki tabdeeli
Tum Clarke kay sath kiya karo gi?
Jo mashwara dousron ko diya, wohi usay dungi.
Humaray sath jur jao warna...
-Kya baat hai? -Koyi meray code
tak rasai haasil kar raha hai woh bhi intizaamia kay huqooq kay sath.
Kahan maujood ho kar rasaai haasil kar raha hai?
Ye humla Arkadia ki jaanib se aaraha hai.
Arkadia?
Ya tou Jacapo Sinclair hoga ya phir Monty Green.
Jacapo Sinclair mar chuka hai.
-Tumhein ye baat kaisay pata? -Woh ghair zaruri hai.
Is nizaam mein daakhil honay ka tareeqa meray maabood nay banaaya tha.
-Main unko nikaal nahi paa rahi hun. -Arkadia se taaluq tor dou.
Woh bewaqufi kehlai jaayegi.
Abhi tak hijrat mukamal nahi huwi hai aur backpack bhi qabzay mein hai.
Arkadia ka markazi hissa nahi huwa
tou mujhe sirf us Mobile Unit se tawaanai milegi.
Agar woh usay tabah karnay mein kamiyab hogaye tou main bhi khatam hojaungi.
Woh andar Citadel tak pohanch gaye hain.
Agar ye Monty hoga tou main usay rok sakta hun.
Kaisay roko gay?
-Raven, kya tum paagal hogai ho? -Haath mat lagana!
Bilkul bhi haath mat lagana.
Main uskay Citadel tak ghus gai hun.
Itnay saaray darwaazay hain.
Sab par taalay lagay hain.
Lekin main taalay tor sakti hun.
Main sahi keh rahi thi. Woh yahan kuch chhupa rahi hai.
Mujhe bas isko paar karna...
Koyi mudaakhlat kar raha hai.
Koyi cheez hai kya?
Haan, koyi insaan hai.
Main isko paar nahi kar paa rahi hun.
Kyun nahi? Kaun hai woh shakhs?
Monty?
Monty, kya tum mujhe sun saktay ho?
Ammi?
Monty.
Kaash main tumhein dekh paati.
Shayad kisi din dekh paaungi.
Inki awaaz itni asal lag rahi hai.
Ye Alie ka amal hai.
Lekin dimaagh unka hi hai.
Ye tumhari ammi hi hain.
Kya woh mujhe sun sakti hain?
Tumhein type karna parega.
Humein aur waqt darkaar hai. Hannah, us se baat karti raho.
Monty?
Monty kya tum abhi bhi wahan ho?
Alie chahti hai ke hum ruk jaayein.
Is hi wajah se us nay tumhari ammi ko bheja hai.
Woh nahi chahti ke hum jaan sakein dousri taraf kya maujood hai.
Mujhe pata hai tumhein takleef hai us baat ki jo tum nay meray sath kiya.
Mujhe maaf kijiye ga.
Mujhe pata hai.
Main us takleef se nijaat dilaana chahti hun.
Hum sab yehi chaahtay hain.
Humein bas pata lagnay wala hai, Hannah. Baat ko jaari rakho.
Hum phir se aik sath ho saktay hain.
Kya tum nahi chahtay aisa ho?
Agar hum uska code delete kar dengay tou phir kya hoga?
-Monty. -Batao ke kya hoga?
Tum unhein humesha keliye kho do gay.
Beta, main tum se muhabat karti hun.
Mujhe kya karna hoga?
Tumhein enter ka button dabaana hoga.
Enter
Monty?
Mujhe bhi aap se muhabat hai.
File delete hogai hain
Wahan se bahar niklo, Alie.
Abhi foran Arkadia se bahar niklo.
Main nay tumhein bataaya tha ke agar main nay khud ko Arkadia se alehda kiya,
tou mujhe sirf us Mobile Unit se tawaanai milegi.
Isko band kar dou.
Main aakhri darwaazay ko paar kar chuki hun.
Mujhe dikhai de raha hai.
Ye usko tabah karnay ka button hai. Mujhe sirf isko...
Nahi! Nahi, aisa nahi hosakta!
Kya huwa?
Kya hogaya hai!
Is se pehlay ke main usko tabah karnay ka button dabaati
usnay khud ko markazi hissay se alehda kar diya hoga.
Iska matlab ye saari mehnat raayega gai?
Nahi, Monty, aisa nahi hai.
Ab humein usko tabah karnay walay button ka maalum hai.
Aik aisa button jisko hum istemal nahi kar saktay kyunke code jaa chuka hai!
Ye sab tumhari ghalti hai.
Humein dousron kay aanay tak ka intezaar karna chahiye tha.
Kya tum phir se chip khaana chaho gi?
Kya aisi baat hai? Tum wahaan wapis jaana chaho gi?
Ye lo.
Isay nigal lo.
Mujhe maaf kar dena.
Kya bakwaas hai.
Darwaaza tootnay waala hai. Mujhe batao ke iska kahan nishaana lagaun?
Indra, bandookh nikaal kar rakho.
Mujhe 60 second darkaar hain hijrat mukamal karnay keliye.
Waqt aagaya hai ke ya tou isay tabah kiya jaaye warna phir bhaag liya jaaye.
Acha, chalo tum kar saktay ho.
Bas isko tawaanai pohanchaanay walay cell ko mat maarna.
Is taraf nishaana lagana.
Usko behkaao, Emori.
Tum usay aisa nahi karnay day sakti ho.
John, meri baat suno. John, meri baat suno.
Us mein sirf Alie maujood nahi hai, John.
Us mein hum sab hain.
Dhamaaka hona tou dur ki baat hai.
Us mein main maujood hun. Emori.
Tum aik ghalti kar rahay ho.
Jin sab kay dimagh Roshniyoun kay Shehar mein daakhil hogaye hain,
woh waheen maujood hain.
30 second aur darkaar hain.
Agar tum usay tabah kar do gay
tou humesha keliye hum sab apnay dimagh kho bethengay.
Main humesha keliye chali jaungi, John.
10 second aur darkaar hain.
Main aisa nahi kar sakta.
Kya ye kaaraamad huwa?
Tumhein kuch huwa tou nahi?
Tum nay bohat dair kar di.
Ab chaltay hain yahan se.
Tumhein kuch nahi dekhnay de saktay.
Unho nay aik surang ka istemal kiya hai.
Dhoondo usay.
Aaj woh sab tabah karnay kay nazdeek aagaye thay.
Aur woh phir se koshish karengay.
Koyi baat nahi, Thelonious.
Hijrat kamiyab hui.
Bhaagnay waalay pod se malumaat wusool hona mukamal hogai hain.
Woh hum tak yahan nahi aasaktay.
Jab tak hum yahan nahi aaye thay, ye jagah mehfooz thi.
Uff meray Khudaaya.
Machine waalay kamray mein hain.
Dousri manzil par.
Aao chalein.
Nahi. Aisa mat karo.
Agar tum isko niglo gi tou hi ye bachi salamat rahegi.
Aisa mat karo.
Is bachi ka gala kaat do gay tou ye haar maan legi.
-Luna? -Aisa mat karo.
Hum Clarke ko Nightblood haasil karnay nahi day saktay.
Isko jaan se maar do.
Derrick, tum par qaabu kiya ja raha hai.
Aisa mat karo, Derrick.
O, dehaan se.
Nahi. Nahi.
Kya tum theek ho? Tumhein kuch nahi hoga.
Main theek hun. Woh meri himmat nahi tor paaye.
Shay kahan par hai?
Mujhe maaf kar dena.
Yehi tou hum kartay rehtay hain.
Mujhe maaf kar dena.
In mein se kisi nay bhi chip khaai hogi lekin hum andaaza nahi laga saktay.
Agar un par qaabu hoga tou woh humein Luna mein Flame dalwaanay se pehlay rokengay.
Chokannay rehna.
-Us nay apna iraada badal liya? -Chup raho.
Taqreeb shuru honay wali hai.
Luna, thehro.
Mujhe bohat maaf kar dena.
Ab tumhein andaaza hogaya hoga ke humara saamna kis se hai.
Aisay dushman jo jeetnay keliye kuch bhi kar dengay.
Woh sab par qaabu kiye baghair nahi rukegi.
Aaj meray azeez maaray gaye.
Bila zarurat, meray haathoun hi.
Main aisa phir se honay nahi de sakti hun.
Ab jab hum apnay bhaaiyon aur behnon ko samandar kay naam kartay hain,
hum unki zindagiyon ko sharf pesh kartay hain.
Hum paani se banay hain,
hum paani mein hi lotengay.
Humein jaldi se taqreeb anjaam deni hogi.
Alie apni fauj bhejay gi.
Aur humein kisi alehda jagah par amal mukamal karna hai.
Tumhara maanna hai ke aik aisay dushman ko haraana
jo kisi cheez keliye nahi ruk sakta
tou kya khud ko kisi cheez par rokna chahiye?
Ye khoon ka badla khoon lenay se kis tarah mukhtalif hai?
Tum zara thehro. Luna.
Tum aisay hi bas...
Nahi.
Ab kya karengay?